八四港島西集會

八四港島西集會，係2019年8月4號由香港民間人士發起嘅一次反逃犯條例修訂集會。呢次集會本嚟係八四港島西大遊行，由堅尼地城科士街臨時遊樂場行到西營盤中山紀念公園，但警方發咗「反對通知書」，只係批准集會，最後主辦單位將集會地方改到卑路乍灣公園。呢次集會主辦單位宣稱有2萬人參加。集會期間，有啲參加者走出集會範圍遊行，行到石塘咀嗰頭畀警方驅散，之後一啲示威者去到銅鑼灣佔領道路，再同警方爆發衝突。

同日示威活動
八四將軍澳大遊行

反逃犯條例修訂運動